CELEX: 32020D2060
Language: bg
Date: 2020-12-07 00:00:00
Title: Решение (ЕС) 2020/2060 на Съвета от 7 декември 2020 година относно позицията, която трябва да се заеме от името на Европейския съюз в рамките на Комитета по търговия, създаден съгласно Временното споразумение за партньорство между Европейската общност, от една страна, и държавите от Тихоокеанския басейн, от друга страна, по отношение на изменението на посоченото споразумение, за да се вземе предвид присъединяването на Независимата държава Самоа и на Соломоновите острови

15.12.2020   
               
               
                  BG
               
               
                  Официален вестник на Европейския съюз
               
               
                  L 424/23
               
            
         РЕШЕНИЕ (ЕС) 2020/2060 НА СЪВЕТА
         от 7 декември 2020 година
         относно позицията, която трябва да се заеме от името на Европейския съюз в рамките на Комитета по търговия, създаден съгласно Временното споразумение за партньорство между Европейската общност, от една страна, и държавите от Тихоокеанския басейн, от друга страна, по отношение на изменението на посоченото споразумение, за да се вземе предвид присъединяването на Независимата държава Самоа и на Соломоновите острови
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за функционирането на Европейския съюз, и по-специално член 207, параграф 4, първа алинея във връзка с член 218, параграф 9 от него,
         като взе предвид предложението на Европейската комисия,
         като има предвид, че:
         
                     (1)
                  
                  
                     Временното споразумение за партньорство между Европейската общност, от една страна, и държавите от Тихоокеанския басейн, от друга страна (1) („Споразумението“), с което се установява рамка за споразумение за икономическо партньорство беше подписано в Лондон на 30 юли 2009 г. Споразумението се прилага временно от Независимата държава Папуа-Нова Гвинея и от Република Фиджи съответно от 20 декември 2009 г. и 28 юли 2014 г.
                  
               
                     (2)
                  
                  
                     В член 80 от Споразумението се предвижда присъединяването на други тихоокеански островни държави. С Решения (ЕС) 2018/1908 (2) и (ЕС) 2020/409 (3), съответно, Съветът одобри присъединяването на Независимата държава Самоа (Самоа) и присъединяването на Соломоновите острови към Споразумението. Самоа се присъедини към Споразумението на 21 декември 2018 г. и го прилага временно от 31 декември 2018 г. Соломоновите острови се присъединиха към Споразумението на 7 май 2020 г. и го прилагат временно от 17 май 2020 г.
                  
               
                     (3)
                  
                  
                     След присъединяването на Самоа и Соломоновите острови е необходимо да се измени приложение II към Споразумението, за да се добавят в посоченото приложение предложенията за достъп до пазара на тези държави.
                  
               
                     (4)
                  
                  
                     С член 68 от Споразумението се създава Комитет по търговия, който разглежда всички въпроси, необходими за прилагането на Споразумението.
                  
               
                     (5)
                  
                  
                     С Решение (ЕС) 2019/1707 (4) Съветът определи позицията, която трябва да се заеме от името на Съюза в рамките на Комитета по търговия по отношение на тези изменения. По време на седмото си заседание, проведено на 3 и 4 октомври 2019 г., Комитетът по търговия прие препоръка към страните по Споразумението, в която, наред с друго, се препоръчва то да бъде изменено с цел да бъде взето предвид присъединяването на Самоа и бъдещите присъединявания на други тихоокеански островни държави.
                  
               
                     (6)
                  
                  
                     В член 13 от Споразумението се предвижда, че при наличие на съгласие Комитетът по търговия може да измени приложение II по начин, който сметне за целесъобразен. Съответно, на осмото си заседание Комитетът по търговия ще има възможността да направи посоченото техническо изменение в Споразумението, за да се вземе предвид присъединяването на Самоа и на Соломоновите острови.
                  
               
                     (7)
                  
                  
                     Съюзът следва да определи позицията, която трябва да се заеме в рамките на Комитета по търговия на неговото осмо заседание по отношение на предложеното изменение.
                  
               
                     (8)
                  
                  
                     Следователно позицията на Съюза в рамките на Комитета по търговия на неговото осмо заседание следва да се основава на проекта на решение на Комитета по търговия,
                  
               ПРИЕ НАСТОЯЩОТО РЕШЕНИЕ:
         
            Член 1
            Позицията, която трябва да се заеме от името на Съюза в рамките на Комитета по търговия на неговото осмо заседание по отношение на изменението на Временното споразумение за партньорство между Европейската общност, от една страна, и държавите от Тихоокеанския басейн, от друга страна, за да се вземе предвид присъединяването на Независимата държава Самоа и на Соломоновите острови, се основава на проекта на решение на Комитета по търговия (5).
         
         
            Член 2
            Настоящото решение влиза в сила в деня на приемането му.
         
         
            Съставено в Брюксел на 7 декември 2020 година.
            
               
                  За Съвета
               
               
                  Председател
               
               J. BORRELL FONTELLES
            
         
         
            (1)  ОВ L 272, 16.10.2009 г., стр. 2.
         
            (2)  Решение (ЕС) 2018/1908 на Съвета от 6 декември 2018 г. за присъединяване на Самоа към Временното споразумение за партньорство между Европейската общност, от една страна, и държавите от Тихоокеанския басейн, от друга страна (ОВ L 333, 28.12.2018 г., стр. 1).
         
            (3)  Решение (ЕС) 2020/409 на Съвета от 17 февруари 2020 г. за присъединяване на Соломоновите острови към Временното споразумение за партньорство между Европейската общност, от една страна, и държавите от Тихоокеанския басейн, от друга страна (ОВ L 85, 20.3.2020 г., стр. 1).
         
            (4)  Решение (ЕС) 2019/1707 на Съвета от 17 юни 2019 г. относно позицията, която трябва да се заеме от името на Европейския съюз в рамките на Комитета по търговия, създаден съгласно Временното споразумение за партньорство между Европейската общност, от една страна, и държавите от Тихоокеанския басейн, от друга страна, по отношение на препоръка за извършване на някои изменения на споразумението, за да се вземат предвид присъединяването на Самоа и бъдещите присъединявания на други тихоокеански островни държави (ОВ L 260, 11.10.2019 г., стр. 45).
         
            (5)  Вж. документ ST 11630/20 на http://register.consilium.europa.eu.